钦定古今图书集成/明伦汇编/官常典/第600卷 > 《请置诸路按察使疏》宋·欧阳修
## 钦定古今图书集成/明伦汇编/官常典/第600卷 > 《请置诸路按察使疏》宋·欧阳修

“臣伏见天下官吏员数极多，朝廷无由遍知其贤愚
善恶。审官、三班、吏部等处又呈主差除月日，人之能
否，都不可知。诸路转运使等，除有赃吏自败者临时
举行外，亦别无按察官吏之术，致使年老患病者，或
懦弱不才者，或贪残害物者。此等之人，布在州县，并
无黜陟。因循积弊，冗滥者多，使天下州县不治者十

外朝官中，自三丞以上至郎官中，选彊干廉明者为
诸路按察使。自来虽差安抚使，缘管他事，不耑按察。
今请令进奏院各录一州官吏姓名为空行簿以授
之，使至州县遍见官吏，其公廉才干明著实状，及老
病不才，显有不治之迹者，皆以朱书於姓名之下；其
中才之人，别无奇效，亦不至旷败者，则以墨书之。又
有虽是常材，能耑长于一事，亦以朱书别之。使还具
奏，则朝廷可以坐见天下官吏，贤愚善恶，不遗一人，
然后别议黜陟之法。”如此足以澄清天下，年岁之间，
可望致治。只劳朝廷选二十馀人充使，别无难行之
事。取《进止》。